
Selam alejkum!


Neki dan sam pročitao ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem se kaže: “Poslanik, a.s., jeo je za sofrom za kojom je jeo i neki čovjek. Jeo je sve dok mu nije ostao samo jedan zalogaj, ali nije na početku spomenuo Allahovo ime. Kad je uzeo taj zadnji zalogaj, proučio je dovu: ‘Bismillahi evelehu ve ahirehu’ (U ime Allaha na početku i na kraju ovog jela), pa se ***[Poslanik](https://pitajucene.com/search/poslanik/questions/ "Pretraži pitanja o poslanicima")***, a.s., nasmijao i rekao: ‘Šejtan je sa njim jeo cijelo vrijeme, a kad je spomenuo Allahovo ime, sve je povratio što mu je bilo u stomaku.’ Zanima me da li ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** stvarno u tim situacijama jede sa čovjekom, dakle kao i mi, da guta hranu, ili ima neko drugo ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***?


* 
* 
* 
* 
* 
* 
* 

 
Da li šejtan jede hranu snama doslovno gutajući?

Alejkumus-selam!


Musliman koji ne spomene Allaha prije ili tokom jela, sa njim ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** stvarno jede hranu, kao što je jede i čovjek, i ovo je stav džumhura uleme. Rekao je imam Nevevi, rhm: “Većina uleme, bilo da su muhaddisi, fakihi, iz prethodnih ili potonjih generacija učenjaka, stava su da ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje na hadise u kojima se govori da šejtani/džinni jedu, pa tako i ovaj hadis posmatramo. Na osnovu hadisa, znamo da ***[džinni](https://pitajucene.com/search/d%C5%BEini/questions/ "Pretraži pitanja o džinnima")*** jedu, šerijat to ne osporava, tako da ovo tako i prihvatamo. Allah zna najbolje.”


Jedan dio uleme smatra da je u pitanju manjak bereketa u hrani, da onaj ko ne spominje Allaha prilikom objeda, gubi se bereket u hrani u toj porodici.


 


Allah zna najbolje! 


Odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


